text: Tveir ungir danir ikki longur í AB-hópinum
text: #000001
text: Miðverjin Nicklas Mehl var fastur maður fyrstu 10 umførini, men hann og Thomas Junge eru, sambært bolt.fo, farnir av landinum.
text: #000002
text: Tað hevur verið eitt tungt kappingarár á Argjum. Eftir tólv umfør í Betrideildini er AB langt aftast við bert einum stigi. Tíggju útlendskir spælarar hava verið í hópinum hjá liðnum á tíggjunda plássið. Væntað hevur verið, at nakrar broytingar far fram, í samband við flytingarvindeygað letur upp aftur (15. juni), og nú er í øllum førum greitt, at tveir danir ikki halda fram á Argjum.Talan er um miðverjan Nicklas Mehl og álopskenda Thomas Junge. Mehl kom til felagið úr Silkeborg á sumri í fjør, men ein skaði gjørdi, at hann ikki kom á vøllin fyri AB fyrrenn í ár. Tað vóru høgar vónir til 20-ára gamli danin, sum var fastur undir liðuni á Ramzi Idrissou fyrstu tíggju umførini, har AB lat 24 mál inn samanlagt. Tá Morten Overgaard tók yvir sum fyribils høvuðsvenjari, setti hann Nicklas Mehl á bonkin, og høgi miðverjin var als ikki við í Klaksvík leygardagin.Maðurin, sum hevur skorað eitt av trimum málum hjá AB í Betrideildini, er farin av landinum saman við Thomas Junge. Hann kom eisini til Argir síðsta summar. Álopskendi spælarin kom úr Hobro men hevur ongantíð av álvara bitið seg veruliga fastan í byrjanaruppstillingini. Í ár hevur Junge spælt 203 minuttir í Betrideildini, men er ikki skrásettur fyri nakað í ein mánaða. Hann skoraði eitt mál - í fjør - í 18 Betrideildardystum samanlagt.Tað er heimasíðan bolt.fo, sum í gjár bar tíðindini um, at Thomas Junge og Nicklas Mehl eru farnir av landinum, og at teir ikki spæla aftur við AB. Sunnudagin hevur AB týdningarmiklan heimadyst móti ÍF.Tøl: Faroesoccer
text: #000004
text: U21-landsliðið so at siga óbroytt
text: #000008